b'\n_START_ARTICLE_\nTerra Feminarum\n_START_PARAGRAPH_\nTerra feminarum eli "Naistenmaa" on keskiaikaisen historioitsija Adam Bremenil\xc3\xa4isen mainitsema pohjoinen maa, joka joidenkin tulkintojen mukaan olisi tarkoittanut jotakin Suomen osaa. H\xc3\xa4n kuvasi Gesta Hammaburgensis ecclesiae pontificum -teoksessaan viikinkiajan Skandinaviaa. On spekuloitu, ett\xc3\xa4 Adam olisi tulkinnut kainulaisten eli kveenien maan ruotsinkielisen nimen (Kvenland) v\xc3\xa4\xc3\xa4rin, mik\xc3\xa4 johti kuvitelmiin pohjoisesta amatsonien asuttamasta maasta.'